Untuk memenuhi syarat-syarat sah sesuatu ibadah qurban, perkara-perkara berikut disyaratkan ke atas haiwan ternakan berkenaan, iaitu:
(a) Ibadah qurban tidak sah kecuali dengan haiwan ternakan sahaja, iaitu unta, lembu, kambing, biri-biri dan semua yang termasuk dalam jenisnya, sama ada jantan atau betina. Dengan itu, tidak sah berqurban selain dengan haiwan ternakan seperti kerbau liar, kijang, rusa, pelanduk dan seumpamanya.
(b) Haiwan ternakan itu hendaklah sihat dan bebas daripada sebarang penyakit.
(c) Haiwan ternakan itu tidak mempunyai kecacatan, sama ada tempang, buta, telinga koyak, patah sebelah
tanduk, cedera pada tubuh badan, kurus sehingga tidak mempunyai lemak, atau kecacatan yang lain sepertinya.
(d) Haiwan ternakan itu telah mencapai satu tahap minimum umur, iaitu:
(i) Unta : berumur lima tahun masuk tahun keenam;
(ii) Lembu : berumur dua tahun masuk tahun ketiga;
(iii) Kambing : berumur dua tahun masuk tahun ketiga;
(iv) Biri-biri : berumur satu tahun masuk tahun kedua, ataupun telah bersalin gigi hadapan.